近日去開我最愛的唐宮小聚食飯，一個月無去就見到佢地出左好多新菜式喎!! 當然我都唔執輸叫左幾個新菜式試一試佢，叫左腐乳蟶子、南瓜菜苗、麥片雙薯、黑金流沙同埋陳釀醉蟹(我最愛)，整體質素都幾好！其中個麥片雙薯好好食！甜甜地，一啖一粒，好快食哂。最後甜品當然唔少得，今次臨近中秋，我決定叫個奶皇月餅，職員好有心咁幫我地預熱左月餅，微暖的月餅果然係唔同味道，香好多。食飽周圍望下餐廳佈置，掛左好多球拍袋，原來佢地就係今次月餅既包裝袋，好得意呀！